[size=2]Årets travleste rejsedag er forløbet uden trafikale problemer. Det milde vejr været god mod de rejsende nordjyder. 
[/size]

Når nordjyderne skal hjem til jul plejer det at ende i kaos. Men både på vejene, skinnerne og i luften har det milde vejr betydet problemfri rejse. Alle siddepladserne i togene var udsolgt i eftermiddags. Strejken tidligere på måneden påvirkede ikke juletrafikken på skinnerne. DSB fortæller, at 95 % af togene kommer til tiden. Vejdirektoratet melder, at dette er den roligste lillejuleaftensdag på vejene i flere år. - Det hele kører simpelthen så godt. Der er ikke de store problemer, men det er højst sandsynligt på grund af det milde vejr og måske er folk blevet gode til at tage afsted i god tid, siger Maria Milbo fra Vejdirektoratet til TV2/Nord. Til dem, der ikke tager hjem til jul før i morgen, så har Vejdirektoratet et par gode råd: - Vi råder folk til at tage hjemmefra før myldretrafik, det vil sige tidlig morgen, så man er sikker på, at man kommer frem. Ellers kan man jo tage de nødvendige ting med i bilen til børnene og væbne sig med tålmodighed, siger Maria Milbo fra Vejdirektoratet til TV2/Nord.